stanford-oval/wikipedia huggingface dataset:
เร็ว..แรงทะลุนรก 8
เรื่องย่อ

หลังจัดการกับชายที่ฆ่าคนในครอบครัวของเขาได้สำเร็จ โดมินิก "ดอม" ทอเร็ตโตและเลตตี ออร์ติซเดินทางไปฮันนีมูนกันที่คิวบา ที่นั่นดอมพบกับไซเฟอร์ ผู้ก่อการร้ายสาวในโลกไซเบอร์ผู้ลึกลับ มาดักรอพบตัวและเสนองานให้เขาทำ หลังจากนั้นไม่นาน ดอมได้รับการติดต่อจากลุค ฮ็อบส์ เจ้าหน้าที่หน่วยปฏิบัติการรักษาความปลอดภัยทางการทูต (DSS) เพื่อให้รวมทีมทำงานขโมยอุปกรณ์ปล่อยคลื่นแม่เหล็กไฟฟ้า (EMP) จากฐานทัพในเบอร์ลิน ระหว่างที่หลบหนี ดอมเบียดรถของฮ็อบส์จนคว่ำและขโมยอุปกรณ์ EMP ไปให้ไซเฟอร์ ด้านฮ็อบส์ถูกจับกุมและส่งตัวไปคุมขังที่คุกลับแห่งเดียวกับที่เด็คการ์ด ชอว์ ชายผู้ฆ่าคนในครอบครัวของดอมถูกคุมขังอยู่ ต่อมาทั้งสองถูกนายโนบอดีและ "นายโนบอดีน้อย" ลูกน้องคนใหม่พาตัวออกมาเพื่อให้ทำภารกิจตามตัวดอมและจับกุมไซเฟอร์ ร่วมกับลูกทีมคนอื่น ๆ ของดอม
เด็คการ์ดบอกว่าไซเฟอร์เป็นผู้อยู่เบื้องหลังเหตุการณ์หลายอย่าง เช่น จ้างวานโอเว่น ชอว์ น้องชายของเขาให้ขโมย "อุปกรณ์บังตา" และร่วมกับโมซี จากันดีพยายามขโมย "ตาเทพ" จากแรมซีย์ ฉับพลัน ดอมและไซเฟอร์บุกฐานที่ทุกคนอยู่และขโมยตาเทพไปได้ หลังจากนั้นไซเฟอร์เปิดเผยต่อดอมว่าเธอจับเอเลนา เนเวส คนรักเก่าของดอมและลูกชายที่เพิ่งลืมตาดูโลกไม่นานไว้เป็นตัวประกัน
ไซเฟอร์ส่งดอมไปที่นครนิวยอร์กเพื่อให้ชิงกระเป๋ายิงนิวเคลียร์จากรัฐมนตรีกลาโหมรัสเซียที่มาเยือนสหรัฐฯ เพื่อเข้าร่วมประชุมสภาความมั่นคงระหว่างประเทศ ส่วนตนเองจะแฮ็กเข้าระบบรถยนต์เพื่อใช้ถล่มขบวนรถของรัฐมนตรี ดอมหาโอกาสลอบไปเจรจากับแมกดาลีน ชอว์ แม่ของเด็คการ์ดและโอเว่น หลังจากนั้นดอมก็ถูกฮ็อบส์และทีมขัดขวางหลังขโมยกระเป๋ามาได้ ระหว่างหลบหนี ดอมยิงเด็คการ์ดจนตาย เลตตีตามไปทัน และแอบฉกกระเป๋าไปจากมือดอมทางด้านหลังแล้วรีบหนีไป แต่ถูกโรดส์ ลูกน้องคนสนิทของไซเฟอร์ดักทำร้าย ดอมรีบตามไปเพื่อกะจะชิงกระเป๋าคืนเลยได้แต่ช่วยชีวิตเธอไว้แทนก่อนจะหนีไป เมื่อเขานำกระเป๋าไปให้ไซเฟอร์ ไซเฟอร์กลับสั่งให้โรดส์ฆ่าเอเลนาเพื่อเป็นการเตือนที่ดอมปล่อยเลตตีไป
ต่อมาไซเฟอร์ส่งดอมไปที่ฐานทัพแห่งหนึ่งในรัสเซียเพื่อให้ใช้อุปกรณ์ EMP ในการหยุดระบบต่าง ๆ เพื่อที่เธอจะสามารถแฮ็กเข้าระบบของเรือดำน้ำเพื่อยิงนิวเคลียร์ได้ แต่ฮ็อบส์และทีมแกะรอยและตามมาอีกครั้ง ในขณะเดียวกัน เด็คการ์ดที่แกล้งตายตามข้อตกลงระหว่างดอมและแมกดาลีนลอบเข้าไปในเครื่องบินของไซเฟอร์โดยเจ็ทแพคพร้อมกับโอเว่นที่เขาไปช่วยแหกคุกมาได้สำเร็จเพื่อทำภารกิจช่วยเหลือตัวประกัน ตามคำขอร้องของแม่ตน เมื่อเด็คการ์ดรายงานดอมว่าลูกของดอมปลอดภัยแล้ว ดอมจึงฆ่าโรดส์เพี่อล้างแค้นให้เอเลนาและกลับไปช่วยฮ็อบและทีม พอไซเฟอร์เห็นว่าทุกอย่างเกินควบคุม และตัวเองกำลังจะพ่ายแพ้ สุดท้ายเธอทิ้งไพ่ใบสุดท้ายสั่งยิงมิสไซล์ติดตามความร้อนเพื่อหวังกำจัดทีมของดอมให้สิ้นซาก แต่ดอมตัดสินใจแยกออกจากกลุ่ม และขับรถล่อมิสไซล์ไประเบิดเรือดำน้ำเพื่อให้เรือดำน้ำหยุดทำงาน เมื่อไซเฟอร์เผชิญหน้ากับเด็คการ์ดและพบว่าแผนการล้มเหลว เธอตัดสินใจกระโดดออกจากเครื่องบินโดยฉกร่มชูชีพที่มีเพียงใบเดียวในห้อง แล้วหลบหนีลอยนวลไปได้
หลังเหตุการณ์ทั้งหมด นายโนบอดีและนายโนบอดีน้อยมาพบดอมกับฮอบส์และพรรคพวก และแจ้งฮอบส์ว่าไซเฟอร์หนีไปได้ พร้อมกับมอบตราคืนเพื่อเป็นของขวัญ แต่เจ้าตัวกลับขอพักงานเพื่อขออยู่กับลูกสาวสุดที่รักแทน เด็คการ์ดพาทอเร็ตโต้น้อยมาส่งให้ทอเร็ตโต้ผู้พ่อ และได้รับเกียรติให้ร่วมโต๊ะอาหารด้วย ดอมตั้งชื่อลูกของเขาว่า "ไบรอัน" ตามชื่อ "ไบรอัน โอ'คอนเนอร์" เพื่อนรักของตน ภาพยนตร์จบลงเมื่อดอมนำทุกคนกล่าวขอบคุณพระเจ้า
นักแสดง

บทความหลัก: รายชื่อตัวละครในเดอะฟาสต์แอนด์เดอะฟิวเรียส
วิน ดีเซล รับบท โดมินิก "ดอม" ทอเร็ตโต
ดเวย์น จอห์นสัน รับบท ลุค ฮ็อบส์
เจสัน สเตธัม รับบท เด็คการ์ด ชอว์
มิเชลล์ ราดรีเกซ รับบท เลตตี ออร์ติซ
ไทรีส กิบสัน รับบท โรมัน เพียร์ซ
ลูดาคริส รับบท เทจ ปาร์เกอร์
นาตาลี แอมานุแอล รับบท แรมซีย์
ชาร์ลีซ เทรัน รับบท ไซเฟอร์
เคิร์ต รัสเซลล์ รับบท แฟรงก์ เพตตี/นายโนบอดี
เฮเลน เมียร์เรน รับบท แมกดาลีน ชอว์
สกอตต์ อีสต์วุด รับบท เอริค เรส์เนอร์/นายโนบอดีน้อย
เอลซา พาตากี รับบท เอเลนา เนเวส
เทโก คัลเดรอน รับบท เทโก เลโอ
ดอน โอมาร์ รับบท ริโก ซานโตส
คริสโตเฟอร์ ฮิฟยู รับบท คอนเนอร์ โรดส์
ลุค อีแวนส์ รับบท โอเว่น ชอว์
การผลิต

ในเดือนมีนาคม ค.ศ. 2015 วิน ดีเซลประกาศแผนการสร้าง เร็ว..แรงทะลุนรก 8 ในรายการ Jimmy Kimmel Live! และกล่าวว่าภาพยนตร์จะมีฉากในนครนิวยอร์ก นีล เอช. มอริตซ์และคริส มอร์แกนจะกลับมารับหน้าที่อำนวยการสร้างและเขียนบทเช่นเดิม ต่อมาที่งานซีเนมาคอน 2015 ที่ลาสเวกัส ดีเซลกล่าวว่า เร็ว..แรงทะลุนรก 8 จะมีกำหนดฉายวันที่ 14 เมษายน ค.ศ. 2017 ต่อมาในเดือนสิงหาคม ค.ศ. 2015 ที่งานทีนชอยส์อะวอดส์ (ที่ เร็ว..แรงทะลุนรก 7 ได้รับรางวัลภาพยนตร์แอ็กชันยอดเยี่ยมและพอล วอล์กเกอร์ได้รับรางวัลนักแสดงชายยอดเยี่ยม) ดีเซลกล่าวว่าภาพยนตร์จะใช้ชื่อว่า Fast 8 ในเดือนตุลาคม ปีเดียวกัน มีการประกาศว่าเอฟ. แกรี เกรย์จะทำหน้าที่ผู้กำกับภาพยนตร์ ในเดือนธันวาคม ค.ศ. 2016 ภาพยนตร์เปลี่ยนชื่อเป็น The Fate of the Furious
ภาพยนตร์ถ่ายทำในประเทศไอซ์แลนด์, กรุงอาบานา ประเทศคิวบา, เมืองคลีฟแลนด์ และแอตแลนตา
การผลิต > การคัดเลือกนักแสดง

วิน ดีเซล, เคิร์ต รัสเซล, มิเชลล์ ราดรีเกซ, ไทรีส กิบสันและลูดาคริสยืนยันจะกลับมาในภาคต่อนี้ รวมถึงลูคัส แบล็คที่เคยแสดงใน เร็ว..แรงทะลุนรก ซิ่งแหกพิกัดโตเกียว ในเดือนพฤษภาคม ค.ศ. 2015 ดเวย์น จอห์นสันและเจสัน สเตธัมให้สัมภาษณ์ว่าจะกลับมาร่วมแสดงเช่นกัน
ในเดือนเมษายน ค.ศ. 2016 ชาร์ลิส โตรนและคริสโตเฟอร์ ฮิฟยูได้รับการยืนยันว่าจะรับบทตัวร้าย ในขณะที่สกอตต์ อีสต์วุดรับบทผู้รักษากฎหมาย ในเดือนพฤษภาคม ปีเดียวกัน มีการเผยแพร่ภาพของเอลซา พาทากีและวิดีโอของนาทาลี เอ็มมานูเอลในกองถ่าย เดือนต่อมา เฮเลน เมียร์เรนให้สัมภาษณ์ว่าเธอจะร่วมแสดงในภาพยนตร์เรื่องนี้เช่นกัน ในวันที่ 21 กรกฎาคม ค.ศ. 2016 ลูคัส แบล็คให้สัมภาษณ์ว่าเขาไม่ได้ร่วมแสดงในภาคนี้เนื่องจากติดงานอื่น
แหล่งข้อมูลอื่น

เว็บไซต์ทางการ
เร็ว..แรงทะลุนรก 8 ที่อินเทอร์เน็ตมูวีเดตาเบส
เร็ว..แรงทะลุนรก 8 ที่สยามโซน
เร็ว..แรงทะลุนรก 8 ที่ออลมูวี
เร็ว..แรงทะลุนรก 8 ที่รอตเทนโทเมโทส์
เร็ว..แรงทะลุนรก 8 ที่บ็อกซ์ออฟฟิศโมโจ
เร็ว..แรงทะลุนรก 8 ที่เมทาคริติก
เลวูกา

| เมืองท่าประวัติศาสตร์เลวูกา * |
| --- | --- |
  แหล่งมรดกโลกโดยยูเนสโก
เลวูกา
พิกัด: 17°40′59.9″S 178°50′04.9″E﻿ / ﻿17.683306°S 178.834694°E﻿ / -17.683306; 178.834694
ประเทศ:  ฟีจี
ภูมิภาค **: เอเชียและแปซิฟิก
ประเภท: มรดกทางวัฒนธรรม
เกณฑ์พิจารณา: (ii), (iv)
อ้างอิง: 1399
ประวัติการขึ้นทะเบียน
ขึ้นทะเบียน: 2013 (คณะกรรมการสมัยที่ 37)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
เลวูกา (อังกฤษ: Levuka) เป็นเมืองที่ตั้งอยู่ทางตะวันออกของเกาะโอวาเลา จังหวัดโลไมวิติ ภาคตะวันออก ประเทศฟีจี เลวูกาเคยเป็นเมืองหลวงเก่าของประเทศฟีจี ในการสำมะโนเมื่อปี ค.ศ. 2007 เลวูกามีประชากร 1,131 คน (บวกเพิ่มอีก 3,266 คนในย่านชานเมืองตามการสำมะโนของหน่วยงานทางด้านสถิติ) ซึ่งเป็นประชากรกว่าครึ่งของเกาะโอวาเลา เลวูกาและโอวาเลาได้มีความพยายามในการเป็นแหล่งมรดกโลกมาเป็นทศวรรษ โดยได้รับการยอมรับเป็นแหล่งมรดกโลกในเดือนมิถุนายน ค.ศ. 2013
เลดีลูอีส วินด์เซอร์

| เลดีลูอีส วินด์เซอร์ |
| --- | --- |
เลดีลูอิส วินด์เซอร์ในวันคริสตสมภพ พ.ศ. 2560
เกิด: เลดีลูอิส อลิซ เอลิซาเบธ แมรี เมานต์บัตเทิน-วินด์เซอร์ 8 พฤศจิกายน พ.ศ. 2546 (21 ปี) โรงพยาบาลฟริมลีย์พาร์ก มณฑลเซอร์รีย์ สหราชอาณาจักร
บิดามารดา: เจ้าชายเอ็ดเวิร์ด ดยุกแห่งเอดินบะระ โซฟี ไรส์-โจนส์
ญาติ: เจมส์ เอิร์ลแห่งเวสเซกซ์ (น้องชาย)
เลดีลูอีส เมานต์แบ็ตเทน-วินด์เซอร์ (อังกฤษ: Lady Louise Alice Elizabeth Mary Mountbatten-Windsor; 8 พฤศจิกายน พ.ศ. 2546) หรือโดยย่อว่าเลดีลูอิส วินด์เซอร์ (Lady Louise Windsor) เป็นพระธิดาองค์ใหญ่ของเจ้าชายเอ็ดเวิร์ด ดยุกแห่งเอดินบะระ กับโซฟี ดัชเชสแห่งเอดินบะระ อยู่ในลำดับที่ 15 ของการสืบสันตติวงศ์สหราชอาณาจักร
ประวัติ

เลดีลูอิสเกิดก่อนกำหนดเมื่อเวลา 23.32 น. (ตามเวลามาตรฐานกรินิช) ของวันที่  8 พฤศจิกายน พ.ศ. 2546 ณ โรงพยาบาลฟริมลีย์พาร์กในเซอร์รีย์ หลังเคาน์เตสแห่งเวสเซกซ์ถูกนำส่งจากบ้านเวสเซกซ์ในสวนแบ็กชอตไปยังโรงพยาบาลเนื่องจากประชวรพระครรภ์ ขณะเธอเกิดบิดาไม่ได้อยู่ด้วย เพราะปฏิบัติพระกรณียกิจในประเทศมอริเชียส
เลดีลูอิสถูกส่งไปยังแผนกฉุกเฉินต้องทำการผ่าคลอดเนื่องจากรกลอกตัวก่อนกำหนด เลดีลูอิสถูกส่งต่อไปยังหน่วยทารกแรกเกิด โรงพยาบาลเซนต์จอร์สในลอนดอนเพื่อความปลอดภัย ส่วนมารดายังคงพักฟื้นในโรงพยาบาลฟริมลีย์พาร์กจนถึงวันที่ 23 พฤศจิกายน พ.ศ. 2546 ต่อมาได้มีการประกาศนามพระธิดานี้ว่าเลดีลูอิส เมื่อวันที่ 27 พฤศจิกายนปีเดียวกัน เข้าพิธีบัพติศมา ณ โบสถ์น้อยในปราสาทวินด์เซอร์เมื่อวันที่ 24 เมษายน พ.ศ. 2547 โดยเดวิด คอนเนอร์ ดีนแห่งวินด์เซอร์เป็นผู้ดำเนินพิธี มีเลดีซาราห์ แชตโท ลอร์ดอีวาร์ เมานต์แบ็ตเทน เลดีอเล็กซานดรา เอเทอร์ลิงทัน อูร์ส สวาเซินบัค และรูเพิร์ต เอลเลียต เป็นพ่อทูนหัวและแม่ทูนหัว เลดีลูอิสเป็นเยาวราชนิกูลคนสุดท้ายที่ได้สวมฉลองพระองค์ครุยบัพติศมาที่ตกทอดมาจากเจ้าหญิงวิกตอเรีย พระราชกุมารี พระราชธิดาพระองค์ใหญ่ในสมเด็จพระราชินีนาถวิกตอเรียแห่งสหราชอาณาจักร ซึ่งใช้มาตั้งแต่ พ.ศ. 2383
ตำแหน่ง

เธอได้คำนำหน้านามว่า "เลดีลูอิส วินด์เซอร์" แม้ในพระราชหัตถเลขาพระราชทานพระราชานุญาต (letters patent) พ.ศ. 2460 จะประกาศบังคับให้พระโอรส-ธิดาของพระราชโอรสทุกพระองค์มีพระสถานะและฐานันดรศักดิ์เป็นเจ้า ดังนั้นเลดีลูอิสจึงมีศักดิ์และสิทธิในตำแหน่ง "เจ้าหญิงลูอิสแห่งเวสเซกซ์" แต่หลังการเสกสมรสของเอิร์ลและเคาน์เตสแห่งเวสเซกซ์ สมเด็จพระราชินีนาถได้ประกาศผ่านสำนักพระราชวังบักกิงแฮมว่าพระบุตรของทั้งสองพระองค์จะมีสถานะเป็นลูกของเอิร์ลแทนที่จะเป็นพระบุตรของเจ้าชาย ด้วยเหตุนี้เอกสารของทางราชสำนักจึงออกนามพระธิดานี้ว่าเลดีลูอิส วินด์เซอร์ มาจนถึงปัจจุบัน
เลนนาร์ด เบิร์นสไตน์

| เลนนาร์ด เบิร์นสไตน์ |
| --- | --- |

ข้อมูลพื้นฐาน
ชื่อเกิด: หลุยส์ เบิร์นสไตน์ (Louis Bernstein)
เกิด: 25 สิงหาคม ค.ศ. 1918 ลอเรนซ์ แมสซาชูเซตส์ สหรัฐอเมริกา
เสียชีวิต: 14 ตุลาคม ค.ศ. 1990 (72 ปี) นิวยอร์ก สหรัฐอเมริกา
แนวเพลง: คลาสสิก
อาชีพ: นักแต่งเพลง ผู้อำนวยเพลง นักดนตรี
เครื่องดนตรี: เปียโน
ช่วงปี: 1943 - 1990
เลนนาร์ด เบิร์นสไตน์ (อังกฤษ: Leonard Bernstein, ออกเสียง /ˈbɜrn.staɪn/ ) เป็นนักประพันธ์เพลง ผู้อำนวยเพลง และนักเปียโนชาวอเมริกัน ผู้ประพันธ์ผลงานดนตรีคลาสสิก เพลงประกอบละครเวที ละครโทรทัศน์และภาพยนตร์ ที่มีชื่อเสียงเป็นที่จดจำ เช่นเรื่อง West Side Story (1954) , On The Waterfront (1957) เบิร์นสไตน์มีผลงานประพันธ์ซิมโฟนี จำนวน 3 ชิ้น โอเปร่า จำนวน 2 ชิ้น และละครเพลง จำนวน 5 ชิ้น
นอกจากผลงานประพันธ์แล้ว เบิร์นสไตย์ยังได้รับการกล่าวถึงในฐานะผู้อำนวยเพลง และผู้กำกับดนตรีของวงนิวยอร์กฟิลฮาร์โมนิก ตั้งแต่ปี 1958 ถึง 1969 และในฐานะนักเปียโน หนังสือพิมพ์นิวยอร์กไทม์สเคยกล่าวถึงเบิร์นสไตน์ว่าเป็น "นักดนตรีอัจฉริยะที่มีพรสวรรค์และประสบความสำเร็จมากที่สุดในประวัติศาสตร์อเมริกา"
แหล่งข้อมูลอื่น

Leonard Bernstein official site
Leonard Bernstein ที่อินเทอร์เน็ตมูวีเดตาเบส
ชีวประวัติ Leonard Bernstein ที่ อินเทอร์เน็ตบรอดเวย์ดาตาเบส
เลส เฟอร์ดินานด์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  เลสลี เฟอร์ดินานด์
วันเกิด:   (1966-12-08) 8 ธันวาคม ค.ศ. 1966 (57 ปี)
ส่วนสูง:  1.80 m (5 ft 11 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  ควีนส์พาร์กเรนเจอส์ (ผู้อำนวยการฟุตบอล)
เลสลี เฟอร์ดินานด์ (อังกฤษ: Leslie Ferdinand; เกิด 8 ธันวาคม ค.ศ. 1966) เป็นโค้ชฟุตบอลชาวอังกฤษ อดีตนักฟุตบอลอาชีพและผู้เชี่ยวชาญด้านฟุตบอล ซึ่งปัจจุบันดำรงตำแหน่งผู้อำนวยการฟุตบอลของควีนส์พาร์กเรนเจอส์
ในฐานะกองหน้า เขาเล่นระดับอาชีพในพรีเมียร์ลีกโด่งดังกับควีนส์พาร์กเรนเจอส์, นิวคาสเซิลยูไนเต็ด, ทอตนัมฮอตสเปอร์, เวสต์แฮมยูไนเต็ด, เลสเตอร์ซิตี และโบลตันวอนเดอเรอส์ เขายังเล่นในตุรเคียกับเบชิกทัช และในฟุตบอลลีกกับเบรนต์ฟอร์ด, เรดดิง และวัตฟอร์ด ก่อนที่จะเป็นผู้เล่นอาชีพ เฟอร์ดินานด์เคยเล่นฟุตบอลนอกลีกกับทั้งเซาท์ฮอลและเฮย์ส เขาลงเล่นให้ทีมชาติอังกฤษไป 17 นัด และเป็นส่วนหนึ่งของทีมชาติอังกฤษในฟุตบอลชิงแชมป์แห่งชาติยุโรป 1996 และฟุตบอลโลก 1998 เขาเป็นผู้ทำประตูสูงสุดตลอดกาลอันดับที่ 11 ในประวัติศาสตร์ของพรีเมียร์ลีก โดยทำได้ 149 ประตู และทำอีก 49 แอสซิสต์
นับตั้งแต่เขาแขวนสตั๊ด เฟอร์ดินานด์ส่วนใหญ่ทำงานเป็นผู้เชี่ยวชาญด้านฟุตบอลทางทีวี แต่กลับมาร่วมงานกับทอตนัมฮอตสเปอร์อีกครั้งในตำแหน่งโค้ชกองหน้าในปี ค.ศ. 2008 เขายังคงอยู่กับสเปอร์สจนถึงปี ค.ศ. 2014 ก่อนจะกลับมาที่คิวพีอาร์ในตำแหน่งผู้อำนวยการฟุตบอล ในปี ค.ศ. 2015 เขาได้รับการเสนอชื่อให้รักษาการผู้จัดการทีมในช่วงสั้นๆ
เลส แอสพิน

| เลสลี แอสพิน จูเนียร์ |
| --- | --- |
Leslie Aspin Jr.


ประธานคณะที่ปรึกษาข่าวกรองของประธานาธิบดี
ดำรงตำแหน่ง 26 พฤษภาคม 1994 – 21 พฤษภาคม 1995
ประธานาธิบดี: บิล คลินตัน
ก่อนหน้า: วิลเลียม โครว
ถัดไป: วอร์เรน รุดแมน (รักษาการ)
รัฐมนตรีว่าการกระทรวงกลาโหมสหรัฐ
ดำรงตำแหน่ง 21 มกราคม 1993 – 3 กุมภาพันธ์ 1994
ประธานาธิบดี: บิล คลินตัน
ก่อนหน้า: ดิก ชีนีย์
ถัดไป: วิลเลียม เจ. เพอร์รี
 
ข้อมูลส่วนบุคคล
เกิด: 21 กรกฎาคม ค.ศ. 1938(1938-07-21) มิลวอกี้ รัฐวิสคอนซิน สหรัฐ
เสียชีวิต: 21 พฤษภาคม ค.ศ. 1995(1995-05-21) (56 ปี) วอชิงตัน ดี.ซี. สหรัฐ
พรรคการเมือง: เดโมแครต
คู่สมรส: Maureen Shea
ยศที่ได้รับการแต่งตั้ง
สังกัด: กองทัพบกสหรัฐ
ประจำการ: 1966–1968
ยศ: ร้อยเอก

เลสลี แอสพิน จูเนียร์ (อังกฤษ: Leslie Aspin Jr.) เป็นนักการเมืองชาวอเมริกันสังกัดพรรคเดโมแครต เขาเป็นสมาชิกสภาผู้แทนราษฎรสหรัฐระหว่างปี 1971 ถึง 1993 และดำรงตำแหน่งรัฐมนตรีว่าการกระทรวงกลาโหมคนที่ 18 ภายใต้ประธานาธิบดีบิล คลินตัน ระหว่างปี 1993 ถึง 1994
แอสพินจบการศึกษาระดับปริญญาตรีสาขาประวัติศาสตร์จากมหาวิทยาลัยเยลในปี 1960 ปริญญาโทสาขาเศรษฐศาสตร์จากมหาวิทยาลัยอ๊อกซฟอร์ดในปี 1962 และปริญญาเอกสาขาเศรษฐศาสตร์จากสถาบันเทคโนโลยีแมสซาชูเซตส์ในปี 1966 จากนั้นเขาเข้าทำงานเป็นนักวิเคราะห์ของกองทัพบกสหรัฐเป็นเวลาสองปี
แอสพินซึ่งเป็นผู้ต่อต้านสงครามเวียดนาม ได้รับการเลือกตั้งเป็นสมาชิกสภาผู้แทนราษฎรในปี 1970 สังกัดพรรคเดโมแครต แอสพินได้เป็นประธานกรรมาธิการอำนวยอาวุธในปี 1985 เขามักออกแถลงการณ์บ่อยครั้งเกี่ยวกับการบริหารการเงินที่ผิดพลาดของกระทรวงกลาโหม จนทำให้เขามีชื่อเสียงขึ้นมา
เลดีเฮเลน เทย์เลอร์

| เลดี เฮเลน เทย์เลอร์ |
| --- | --- |
เฮเลน มารีนา ลูซี เทย์เลอร์
เกิด: 28 เมษายน พ.ศ. 2507 (60 ปี)
มีชื่อเสียงจาก: สมาชิกราชวงศ์วินด์เซอร์
คู่สมรส: ทีโมนที เทย์เลอร์
บุตร: โคลัมบัส จอร์จ ดอนอล เทย์เลอร์ กาอิอุส เอ็ดเวิร์ด เทย์เลอร์ อิโลอีส โอลิเวีย แคทเธอรีน เทย์เลอร์ เอสแตลล์ โอลกา เอลิซาเบธ เทย์เลอร์
บิดามารดา: เจ้าชายเอ็ดเวิร์ด ดยุกแห่งเคนต์ แคทเธอรีน ดัชเชสแห่งเคนต์
เลดีเฮเลน เทย์เลอร์ (อังกฤษ: Lady Helen Taylor)
ประวัติ

เลดีเฮเลน เทย์เลอร์ (นามเดิม: เลดีเฮเลน วินด์เซอร์) เกิดเมื่อวันที่ 28 เมษายน พ.ศ. 2507 ณ บักกิงแฮมเชอร์ เป็นพระธิดาคนที่ 2 และคนเดียวในเจ้าชายเอ็ดเวิร์ด ดยุกแห่งเคนต์ และแคทเธอรีน ดัชเชสแห่งเคนต์ เป็นพระนัดดาในเจ้าชายจอร์จ ดยุกแห่งเคนต์ เป็นพระราชปนัดดาในสมเด็จพระเจ้าจอร์จที่ 5 แห่งสหราชอาณาจักร โดยอยู่ในลำดับที่ 47 ในการสืบราชบัลลังก์
สมรส

เลดีเฮเลน วินด์เซอร์ สมรสกับทีโมนมี เทย์เลอร์ เมื่อวันที่ 18 กรกฎาคม พ.ศ. 2535 และได้เปลี่ยนนามสกุลเป็น เทย์เลอร์ ตามสามี โดยมีบุตรดังนี้
โคลัมบัส จอร์จ ดอนอล เทย์เลอร์
กาอิอุส เอ็ดเวิร์ด เทย์เลอร์
อิโลอีส โอลิเวีย แคทเธอรีน เทย์เลอร์
เอสแตลล์ โอลกา เอลิซาเบธ เทย์เลอร์
งานในพระราชวงศ์

ถึงแม้เธอจะสมรสและเปลี่ยนนามสกุลไปแล้ว แต่เธอยังคงทำงานในฐานะสมาชิกราชวงศ์ โดยเธอทำงานดังนี้
เป็นประธานสมาคมมะเร็งแห่งสหราชอาณาจักร
ดูแลทรัยพ์สินมูลนิธิในพระอุปถัมภ์ของแคทเธอรีน ดัชเชสแห่งเคนต์ พระมารดา
ดำรงตำแหน่งประธานคณะกรรมการโอเปราแห่งสหราชอาณาจักร
เลสลี นีลเซน

| เลสลี นีลเซน |
| --- | --- |
นีลเซนในเดือนตุลาคม ค.ศ. 2008
เกิด: Leslie William Nielsen 11 กุมภาพันธ์ ค.ศ. 1926(1926-02-11) รีไจนา รัฐซัสแคตเชวัน  แคนาดา
เสียชีวิต: 28 พฤศจิกายน ค.ศ. 2010(2010-11-28) (84 ปี) ฟอร์ตลอเดอร์เดล รัฐฟลอริดา สหรัฐอเมริกา
อาชีพ: นักแสดง
ปีปฏิบัติงาน: 1948–2010
คู่สมรส: Monica Boyer (1950–1956)  Alisande Ullman (1958–1973)  Brooks Oliver (1981–1983)  Barbaree Earl (2001–2010)
เลสลี วิลเลียม นีลเซน, โอซี (อังกฤษ: Leslie William Nielsen, OC) (11 กุมภาพันธ์ ค.ศ. 1926 - 28 พฤศจิกายน ค.ศ. 2010) เป็นนักแสดง ดาราตลก ชาวแคนาดา-อเมริกัน มีผลงานแสดงภาพยนตร์มากกว่า 100 เรื่องและรายการโทรทัศน์มากกว่า 1,500 ครั้ง ได้รับบทบาทมากกว่า 220 บทบาท เขาเกิดในรีไจนา รัฐซัสแคตเชวัน เขามีชื่ออยู่ในกองทัพอากาศแคนาดาและทำงานเป็นดีเจก่อนที่จะได้รับทุนกับเนเบอร์ฮูดเพลย์เฮาส์ เขาเริ่มบทบาทอาชีพทงโทรทัศน์ใน ค.ศ. 1948 จากนั้นก็ปรากฏตัวในรายการโทรทัศน์กว่า 50 ครั้งภายในเวลา 2 ปี ทางด้านภาพยนตร์เขาเริ่มแสดงภาพยนตร์ครั้งแรกในปี ค.ศ. 1956 โดยแสดงในบทดราม่า หนังคาวบอยและหนังรัก นีลเซนแสดงนำในภาพยนตร์เรื่อง  Forbidden Planet (1956) and The Poseidon Adventure (1972) ได้รับเสียงวิจารณ์ด้านบวก
ถึงแม้ว่าเขาจะรับบทบาทการแสดงที่หลากหลายทั้งในโทรทัศน์และภาพยนตร์ แต่จากบทหมอหน้าตายในเรื่อง Airplane! (1980)  ถือเป็นจุดพลิกผันของอาชีพเขา นีลเซนรับบทบาทในแสดงหลายภาคของ  The Naked Gun สร้างมาจากซีรีส์ทางโทรทัศน์เรื่อง  Police Squad! ที่เขาร่วมแสดงด้วย ใน 2 ทศวรรษหลัง เขาแสดงในหนังล้อเลียนหลายเรื่อง หลายเรื่องได้รับเสียงวิจารณ์ด้านลบ แต่อันดับบนตารางบ็อกซ์ออฟฟิสทำได้ดี เขายังมีชื่ออยู่ในแคนาดาวอล์กออฟเฟมและฮอลลีวูดวอล์กออฟเฟม
ด้านชีวิตส่วนตัวเขาสมรส 4 ครั้ง และมีบุตรสาว 2 คนจากการสมรสครั้งที่ 2 เมื่อวันที่ 28 พฤศจิกายน ค.ศ. 2010 นีลเซนเสียชีวิตขณะหลังอยู่ที่เมืองฟอร์ตลอเดอร์เดล รัฐฟลอริดา
เลดีไอริส เมานต์แบ็ตเทน

| เลดีไอริส เมานต์แบ็ตเทน |
| --- | --- |
เลดีไอริส วิกตอเรีย เบียทริซ เกรซ
เกิด: 13 มกราคม พ.ศ. 2463 พระราชวังเค็นซิงตัน ลอนดอน สหราชอาณาจักร
เสียชีวิต: 1 กันยายน พ.ศ. 2525 (62 ปี) โทรอนโต รัฐออนแทรีโอ ประเทศแคนาดา
มีชื่อเสียงจาก: พระนัดดาใน เจ้าหญิงเบียทริซแห่งสหราชอาณาจักร พระราชปนัดดาใน สมเด็จพระราชินีนาถวิกตอเรีย
คู่สมรส: ฮาร์มิงตัน โจเซฟ โอ'มาลลีย์ ไมค์ ไบรอัน วิลเลียม อเล็กซานเดอร์ คัมป์
บุตร: โรบิน อเล็กซานเดอร์ ไบรอัน
บิดามารดา: อเล็กซานเดอร์ เมานต์แบ็ตเทน มาร์ควิสแห่งคาริสบรูก ไอรีน เมานต์แบ็ตเทน มาร์เชอเนสแห่งคาริสบรูก
เลดีไอริส เมานต์แบ็ตเทน (อังกฤษ: Lady Iris Mountbatten) เกิดเมื่อวันที่ 13 มกราคม 2463 ณ พระราชวังเค็นซิงตัน ลอนดอน สหราชอาณาจักร เป็นธิดาเพียงคนเดียวใน อเล็กซานเดอร์ เมานต์แบ็ตเทน มาร์ควิสแห่งคาริสบรูก และ ไอรีน เมานต์แบ็ตเทน มาร์เชอเนสแห่งคาริสบรูก เธอเป็นพระนัดดาใน เจ้าหญิงเบียทริซแห่งสหราชอาณาจักร และ เป็นพระราชปนัดดาใน สมเด็จพระราชินีนาถวิกตอเรีย เธอเป็นนักแสดงและนางแบบชาวอังกฤษ และเป็นสมาชิกของครอบครัวแบทเทนเบิร์ก/เมานต์แบ็ตเทน เธอเป็นพระราชปนัดดาคนสุดท้องของสมเด็จพระราชินีวิกตอเรีย เธอยังมีศักดิ์เป็นพระราชนัดดาใน วิกตอเรีย ยูจีนีแห่งบัทเทนแบร์ก สมเด็จพระราชินีแห่งสเปน ทำให้มีศักดิ์เป็นพระญาติใน สมเด็จพระราชาธิบดีเฟลิเปที่ 6 แห่งสเปน พระมหากษัตริย์พระองค์ปัจจุบันของสเปน และเป็นพระญาติใน เจ้าชายฟิลิป ดยุกแห่งเอดินบะระ พระราชบิดาใน สมเด็จพระเจ้าชาลส์ที่ 3 แห่งสหราชอาณาจักร พระมหากษัตริย์พระองค์ปัจจุบันแห่งสหราชอาณาจักร
เมื่อวันที่ 29 พฤศจิกายน พ.ศ. 2477 เธอเป็นเพื่อนเจ้าสาวในงานเสกสมรสของ เจ้าชายจอร์จ ดยุกแห่งเคนต์ และ เจ้าหญิงมารีนา ดัชเชสแห่งเคนต์ เมื่อวันที่ 4 กันยายน พ.ศ. 2478 ที่โบสถ์เซนต์ออสวอลด์ เมืองเบลนเคียร์ มณฑลลินคอล์นเชียร์ ในวันที่ 12 พฤษภาคม พ.ศ. 2480 ในพระราชพิธีราชาภิเษก เธอได้เป็นส่วนหนึ่งในการมีส่วนร่วมกับขบวนรถไฟประทับของ สมเด็จพระราชินีเอลิซาเบธ พระราชชนนี เธอได้เข้าร่วมงานต่างๆ ของราชวงศ์และชนชั้นสูงในช่วงวัยเยาว์ของเธอ ซึ่งเป็นที่รู้จักและถูกถ่ายภาพเป็นจำนวนมาก ในช่วงสงครามโลกครั้งที่ 2 เธอทำงานเป็นผู้ช่วยพยาบาล หลังจากนั้นได้ย้ายไปอยู่ที่สหรัฐอเมริกา ซึ่งเธอได้สอนการเต้น เธอกลายเป็นนักแสดงและนางแบบ โดยปรากฏตัวในฐานะพิธีกรรายการทีวีสำหรับเด็กรายการ Versatile Varieties (โทรทัศน์ซีบีเอส พ.ศ. 2494) ซึ่งมีนักแสดงหญิงคือ เอวา มารี แซงต์ และอีดี อดัมส์
สมรส

เลดีไอริสแต่งงานสามครั้ง วันที่ 29 มกราคม พ.ศ. 2484 เลดีไอริสได้รับพระบรมราชานุญาตจาก สมเด็จพระเจ้าจอร์จที่ 6 แห่งสหราชอาณาจักร ให้แต่งงานกับร้อยเอก (ต่อมาคือพันตรี) ฮาร์มิงตัน โจเซฟ โอ'มาลลีย์ (หลังจากการหมั้นประกาศอย่างเป็นทางการในหนังสือพิมพ์เดอะไทมส์เมื่อวันที่ 18 มกราคม พ.ศ. 2484) ทั้งคู่แต่งงานกันเมื่อวันที่ 15 กุมภาพันธ์ พ.ศ. 2484  ที่โบสถ์ St Paul's RC Church, Haywards Heath, West Sussex เลดีไอริสเปลี่ยนกลับไปใช้นามสกุลเดิมอย่างเป็นทางการว่า เมานต์แบ็ตเทน จากการหย่าร้างกันเมื่อวันที่ 7 มกราคม พ.ศ. 2492 พวกเขาไม่มีบุตร
เมื่อวันที่ 5 พฤษภาคม พ.ศ. 2500 ที่พาวด์ริดจ์ นิวยอร์ก เธอแต่งงานกับ ไมค์ ไบรอัน (9 สิงหาคม พ.ศ. 2459 – 20 สิงหาคม พ.ศ. 2515) พวกเขาหย่าขาดจากกันหลายเดือนต่อมาในปี 2500 เลดีไอริสมีลูกด้วยกัน 1 คน โรบิน อเล็กซานเดอร์ ไบรอัน (เกิดปี 2500)
เมื่อวันที่ 11 ธันวาคม พ.ศ. 2508 เธอแต่งงานกับวิลเลียม อเล็กซานเดอร์ คัมป์ (10 กรกฎาคม พ.ศ. 2464 – 12 ธันวาคม พ.ศ. 2534) บุตรชายของคลาเรนซ์ อาร์เธอร์ คัมป์ และเฮเลน เจเน็ต บัลลันไทน์ นักแสดงชาวแคนาดา
ถึงแก่กรรม

เลดีไอริสเสียชีวิตเมื่อวันที่ 1 กันยายน พ.ศ. 2525 ที่ โรงพยาบาลเวลเลสลีย์ โทรอนโต รัฐออนแทรีโอ ประเทศแคนาดา ด้วยเนื้องอกในสมอง งานศพของเธอจัดขึ้นที่เซนต์ปอล ถนนบลอร์
พุทธชยันตี 2600 ปี แห่งการตรัสรู้

| งานฉลองสัมพุทธชยันตี ๒,๖๐๐ ปี แห่งการตรัสรู้ของ พระพุทธเจ้า |
| --- | --- |


ชื่อ: งานฉลองสัมพุทธชยันตี ๒,๖๐๐ ปี แห่งการตรัสรู้ของ พระพุทธเจ้า
วันและเวลา: วันวิสาขบูชา พ.ศ. 2555—31 ธันวาคม พ.ศ. 2555
สถานที่:  ทั่วราชอาณาจักร
ผู้จัด: รัฐบาลไทย คณะสงฆ์ไทย และพุทธศาสนิกชน
โอกาส: การเฉลิมฉลองการครบรอบ 26 สัมพุทธศตวรรษ แห่งการตรัสรู้ของพระพุทธเจ้าสมเด็จพระบรมศาสดาแห่งพระพุทธศาสนา
พุทธชยันตี 2600 ปี หรือ พุทธชยันตี 2600 ปี แห่งการตรัสรู้ (อังกฤษ: Buddhajanti: The Celebration of 2,600 Years of the Buddha's Enlithenment)  เป็น เทศกาลสำคัญทางพระพุทธศาสนาเถรวาท ที่มีความเกี่ยวเนื่องกับวันวิสาขบูชา เพื่อเฉลิมฉลองในโอกาสครบรอบ 2600 ปี แห่งการตรัสรู้ของพระพุทธเจ้า ในวันวิสาขบูชา พ.ศ. 2555
การฉลองพุทธชยันตี 2600 ปี แห่งการตรัสรู้ จัดขึ้นพร้อมกันในหลายประเทศ เช่น อินเดีย ศรีลังกา พม่า และประเทศไทย 1
โดยวัตถุประสงค์ของพุทธชยันตีในประเทศต่าง ๆ มุ่งการจัดกิจกรรมเพื่อถวายเป็นพุทธบูชาเป็นวาระพิเศษตลอดทั้งปี เช่น การจัดกิจกรรมพุทธบูชา การปฏิบัติธรรม และการจัดกิจกรรมเพื่อสังคม เพื่อเฉลิมฉลองรำลึกในโอกาสครบรอบ 2600 ปี แห่งการตรัสรู้ของพระพุทธเจ้าในวันวิสาขบูชา เมื่อ 45 ปี ก่อนพุทธศักราช (พุทธปรินิพพาน)
ในประเทศไทย มีชื่อเรียกอย่างเป็นทางการว่า งานฉลองสัมพุทธชยันตี ๒,๖๐๐ ปี แห่งการตรัสรู้ของพระพุทธเจ้า ระยะเวลาจัดงานตั้งแต่ เทศกาลวิสาขบูชา วันที่ 29 พฤษภาคม พ.ศ. 2555 เป็นต้นไป จนถึงสิ้นปี พ.ศ. 2555
ตราสัญลักษณ์ > ประเทศไทย

การฉลองพุทธชยันตี 2600 ปี แห่งการตรัสรู้ในประเทศไทย สำนักงานพระพุทธศาสนาแห่งชาติ และ มหาวิทยาลัยมหาจุฬาลงกรณ์ราชวิทยาลัยได้เสนอรูปแบบพร้อมความหมายธงสัญลักษณ์แก่มหาเถรสมาคม และมหาเถรสมาคมได้มีมติเห็นชอบให้ใช้เป็นสัญลักษณ์การฉลองพุทธชยันตี 2600 ปี แห่งการตรัสรู้ในประเทศไทย เพื่อเผยแพร่ให้คณะสงฆ์ หน่วยงานทางราชการ และพุทธศาสนิกชนทั่วไป ได้ใช้ประดับตกแต่ง ณ สถานที่ราชการ วัดและเคหสถานทั่วประเทศ ตั้งแต่ช่วงมาฆบูชา หรือช่วงเทศกาลวิสาขบูชา (วันที่ 29 พฤษภาคม 2555) เป็นต้นไป จนถึงสิ้นปี 2555
โดยธงสัญลักษณ์งานฉลองพุทธชยันตี 2600 ปี มีรูปแบบดังนี้
ธงรูปสี่เหลี่ยมผืนผ้า พื้นธงสีเหลือง
มีรูปใบโพธิ์รอบธรรมจักร ในวงธรรมจักรเป็นสีธงฉัพพรรณรังสี
รูปธรรมจักรมีซี่ จำนวน 12 ซี่ ซึ่งหมายถึง ญาณ 3 ในอริยสัจ 4
มีชื่องานภาษาไทยด้านล่างใบโพธิ์ ส่วนชื่อภาษาอังกฤษจะอยู่รอบวงธรรมจักร หากใช้ประดับในต่างประเทศหรือสถานที่ระดับสากล สามารถสลับที่ระหว่างภาษาไทยและภาษาอังกฤษก็ได้ แล้วแต่กรณี
ความหมายของธงสัญลักษณ์นั้น ใบโพธิ์ หมายถึง การตรัสรู้ของพระพุทธเจ้า สีเขียวแห่งใบโพธิ์ หมายถึง ความเจริญงอกงามของพระธรรมคำสั่งสอนของพระพุทธเจ้า ธรรมจักรกลางผืนธงฉัพพรรณรังสี หมายถึง หลักธรรมคำสั่งสอนของพระพุทธเจ้า กนกลายไทยชูช่อฟ้า หมายถึง ผืนแผ่นดินไทยได้เชิดชูพระธรรมคำสั่งสอนของพระพุทธเจ้า
การจัดงานในประเทศไทย > รายละเอียด

การจัดงานพุทธชยันตี 2600 ปี แห่งการตรัสรู้ แบ่งออกเป็นสามส่วนคือ
1. พิธีหลวง พิธีที่มีความเกี่ยวข้องกับสำนักพระราชวัง หรือเป็นพิธีพุทธบูชาที่มีพระบรมวงศานุวงศ์เสด็จพระราชดำเนินมาเป็นองค์ประธานในกิจกรรมพุทธบูชาในช่วงเวลาการฉลองพุทธชยันตี 2600 ปี แห่งการตรัสรู้ ในวาระต่าง ๆ เช่น พิธีอัญเชิญพระบรมสารีริกธาตุหลวงจากพระบรมมหาราชวังไปประดิษฐานยังมณฑลพิธีงานพุทธชยันตี 2600 ปี ณ ท้องสนามหลวง การเสด็จพระราชดำเนินไปทรงเปิดงานสัปดาห์ส่งเสริมพระพุทธศาสนา เนื่องในเทศกาลวิสาขบูชาโลก ฉลองพุทธชยันตี 2600 ปี แห่งการตรัสรู้ของพระพุทธเจ้า การเสด็จพระราชดำเนินไปทรงบำเพ็ญพระกุศลเนื่องในวันวิสาขบูชา ณ วัดพระศรีรัตนศาสดาราม การเสด็จพระราชดำเนินไปทรงเททองหล่อพระพุทธรูปสมโภชพุทธชยันตี การเสด็จพระราชดำเนินไปทรงยกฉัตรประดิษฐานเหนือพระพุทธรูปสำคัญคู่บ้านคู่เมือง เป็นต้น
2. รัฐพิธี ได้แก่ พิธีต่าง ๆ ที่ภาครัฐอำนวยการ รวมถึงพิธีต่าง ๆ ที่มหาเถรสมาคมดำริหรือมีมติให้เป็นกิจกรรมโดยคณะสงฆ์ไทย โดยมีการสนับสนุนและใช้งบประมาณของภาครัฐ เช่น การจัดตั้งคณะอำนวยการจัดงาน ฉลองพุทธชยันตี 2600 ปี แห่งการตรัสรู้ของพระพุทธเจ้า การจัดกิจกรรมส่งเสริมพระพุทธศาสนาในลักษณะต่าง ๆ การจัดกิจกรรมทางวิชาการ และกิจกรรม 1 จังหวัด 1 อำเภอ 1 ท้องถิ่น : 1 พุทธบูชา เป็นต้น
3. ราษฎรพิธี ได้แก่ พิธีต่าง ๆ ที่ วัด พระสงฆ์ องค์กรภาคเอกชน รวมทั้งประชาชนร่วมกันจัดขึ้นด้วยความศรัทธา ในรูปแบบต่าง ๆ เช่น กิจกรรมการเวียนเทียน การจัดทำบุญและถวายมหาสังฆทาน กิจกรรมอัญเชิญพระบรมสารีริกธาตุ กิจกรรมงานวัดลอยฟ้า กิจกรรมฉายภาพยนตร์สื่อธรรมะทางพระพุทธศาสนา  กิจกรรมตักบาตรพระ 1,000,000 รูป เป็นต้น